
Konference

Kā salaulāt fiskālo disciplīnu ar izaugsmi?

Saeima Sarkanā zāle, Jēkaba ielā 11

2012. gada 26. marts

Darba valodas: latviešu un angļu.

9.30 – 10.00
Dalībnieku reģistrācija.

10.00 – 11.40
1. paneļdiskusija.
Fiskālais līgums – solis uz ciešāku un labāku ekonomisko pārvaldību Eiropā?
Fiskālais līgums ir reakcija uz ekonomiskajiem satricinājumiem un pagātnes nepilnībām. Vai tas ir arī solis uz ciešāku un efektīvāku ekonomisko pārvaldību Eiropā? Kamēr jaunā līguma parakstīšana nozīmē sadarbības padziļināšanos starp parakstītājvalstīm, vismaz divas paliek ārpus tās. Vai līgums nozīmē eirointegrācijas fragmentēšanos un ES vairākos ātrumos? Cik lielā mērā līgums atbilst atsevišķu dalībvalstu skatījumam uz fiskālo disciplīnu un tradīcijām? 



Solvita Āboltiņa – Saeimas priekšsēdētāja – atklāšanas uzruna
Zanda Kalniņa-Lukaševica – Saeimas Eiropas lietu komisijas priekšsēdētāja – atklāšanas uzruna
Tāvi Roivas (Taavi RÕIVAS) – Igaunijas parlamenta Eiropas Savienības lietu komisijas priekšsēdētājs
Česlovs Vitauts Stankēvičius (Česlovas Vytautas Stankevičius) – Lietuvas parlamenta priekšsēdētāja biedrs, Eiropas lietu komisijas priekšsēdētājs

Agnieszka Pomaska (Agnieszka POMASKA) – Polijas Sejma Eiropas Savienības lietu komisijas priekšsēdētāja

Edmunds Vitbrods (Edmund WITTBRODT) – Polijas Senāta Eiropas Savienības lietu komisijas priekšsēdētājs



Viktors Makarovs – Ārlietu ministrijas parlamentārais sekretārs


Žaneta Ozoliņa – Latvijas Universitātes profesore
Paneļdiskusijas vadītājs Pauls Raudseps
11.40 – 12.00
Kafijas pauze

12.00 – 13.30 
2. paneļdiskusija. 
Fiskālā disciplīna Eiropas Savienībā – ekonomikas sargsuns vai arī izaugsmes faktors? 

Eiropas ekonomikas šodienas izaicinājumi liek fiskālo disciplīnu uzmanības centrā, taču ilgtermiņa mērķis ir un paliek ilgtspējīga izaugsme. Vai ir jāmeklē līdzsvars starp fiskālo stingrību un citiem izaugsmes priekšnosacījumiem? Ja fiskālais līgums ir ES ekonomikas sargsuns, vai suns spēs nosargāt fiskālo disciplīnu un neatbaidīs izaugsmi? Vai visas ES dalībvalstis varēs piedalīties eirozonā ar ciešāku ekonomisko pārvaldību un stingrākiem fiskālajiem kritērijiem? Vai visām dalība šādā eirozonā ir izdevīga?    



Inna Šteinbuka – Eiropas Komisijas pārstāvniecības Latvijā vadītāja
Vjačeslavs Dombrovskis – Saeimas Tautsaimniecības, agrārās, vides un reģionālās politikas komisijas priekšsēdētājs 

Andris Strazds – Nordea bankas vecākais ekonomists
Greiems Vatsons (Graham WATSON) – Eiropas Parlamenta deputāts (Liberāļu grupa, Apvienotā Karaliste)


Kārlis Bauze – Latvijas Bankas Monetārās politikas pārvaldes vadītājs
Paneļdiskusijas vadītājs Pauls Raudseps
13.30 – 13.35
Konferences noslēgums

